**Leiebetingelser**

**1. Betaling**
Leieprisen for leiligheten skal forhåndsbetales eller betales i sin helhet ved ankomst. Helgatun Fjellpensjonat AS (heretter «Helgatun») forbeholder seg retten til å etterfakturere tilleggskrav dersom det er nødvendig.

**2. Bestilling og bekreftelse**
Ved bestilling aksepteres disse betingelsene. Den personen eller firmaet som registrerer bestillingen er ansvarlig for hele leieforholdet og alle i reisefølget. Bestiller er økonomisk ansvarlig for hele betalingen, inkludert eventuell erstatning for skader.
Bestilling er bindende enten den gjøres skriftlig via online booking, e-post eller muntlig. Leieavtalen bekreftes skriftlig av Helgatun, primært via e-post. Eventuelle endringer eller avbestillinger må også skje skriftlig, i henhold til punkt 3 – Avbestilling/Endringer. Aldersgrensen for å leie er 20 år.

**3. Avbestilling og endringer**
Avbestilling eller endring av oppholdet kan gjøres inntil 30 dager før ankomst mot et gebyr på kr 500. Bestillinger gjort senere enn 30 dager før ankomst er bindende. Alle avbestillinger og endringer må sendes skriftlig til **helgatun@helgatun.no** og være bekreftet skriftlig av Helgatun for å være gyldig. Manglende betaling anses ikke som gyldig avbestilling.

**4. Leilighetens stand**
Leiligheten leies ut i henhold til informasjonen i presentasjonen. Siden eiendommen er privat eid, kan private eiendeler finnes i leiligheten. Røyking i leiligheten er ikke tillatt.

**5. Leieprisen**
Prisene er oppgitt i NOK (norske kroner) og dekker kun leie av selve feriestedet.
Leietaker må i tillegg leie sengesett og håndklær for 150 kr per sett, utlevert ved henting av nøkler. Endringer i skatte- og avgiftsnivå kan føre til justering av prisen innenfor gjeldende merverdiavgift. Ved senere ankomst, tidligere avreise eller manglende bruk av leiligheten, gis ingen refusjon.

**6. Tilleggstjenester**
Utvask er obligatorisk og koster mellom kr 1000 og 1500, avhengig av leilighetens størrelse. Betaling for utvask skjer sammen med betaling av leien. Leie av sengetøy/håndklær kan enten betales sammen med leie eller ved ankomst.

**7. Antall personer**
Ferieboligen er kun beregnet for det oppgitte antall personer.
Det er forbudt å sette opp telt, campingvogn eller lignende på eiendommen.
Sitteplassene i stuen kan være færre enn antall soveplasser.

**8. Husdyr**
Husdyr er ikke tillatt i leiligheten.

**9. Ordensregler**
Leietaker og reisefølget skal følge Helgatunlia borettslagets sine ordensregler samt instruksjoner i leiligheten. Leiligheten skal etterlates ren og ryddig: søppel fjernet, oppvask tatt, sengetøy samlet. Leiligheten skal også forlates låst og skadefri.
Ved uhell eller skader, kontakt vakttelefonen umiddelbart (se punkt 10).

**10. Mangler og skader**
Skader eller mangler ved ankomst skal meldes innen 24 timer til vakttelefon 56 51 98 98, og det skal tas bilder. Leietaker skal ikke forsøke å utbedre mangler uten avtale.
Unnlatelse av å rapportere kan gjøre leietaker ansvarlig. Fasiliteter som ikke er beskrevet i presentasjonen, kan ikke kreves utbedret eller kompensasjon for. Helgatun har rett til å utbedre feil innen rimelig tid. Krav på erstatning eller refusjon vurderes først etter oppholdets slutt, og behandles ikke over telefon. Hvis leietaker forlater boligen uten å ha rapportert mangler, kan ikke Helgatun holdes erstatnings- eller betalingsansvarlig.

**11. Ankomst og avreise**Leieperioden begynner kl. 15:00 på ankomstdagen og slutter kl. 11:00 på avreisedagen, med mindre annet er avtalt. Ved ankomst senere enn avtalt eller utenfor første dag av leieperioden, må dette avtales særskilt med Helgatun. Nøkler og sengetøy hentes i resepsjonen på Helgatun og skal leveres tilbake ved avreise.